Stiftelsen Dans & Toners logo.
**Dans & Toner**, frem til 1996 kjent som **Stage Productions**, er en norsk danse- og musikkgruppe som ble etablert av Peter Lodwick og Marit Krogeide i 1988. 

Dans & Toner formidlet musikk- og danseforestillinger for barn og ungdom over hele landet gjennom oppsøkende virksomhet. Gruppen er en videreføring av gruppen Brobyggeres arbeid, som Lodwick startet og utviklet på 1970-tallet. Grunntanken var å nå et stort publikum med nye og utradisjonelle kunstneriske opplevelser. I arbeidet for å skape dette kombinerte de ulike danse- og musikkformer med tekst, sang, filmkunst, improvisasjon, humor og publikumsaktivisering.

Oppsøkende virksomhet
---------------------

På 1980-tallet var det Rikskonsertene som formidlet forestillinger i skolen. Dans & Toner reiste mye for Rikskonsertene i tillegg til å gjennomføre turneer i egen regi. Da Den kulturelle skolesekken ble opprettet, fikk Dans & Toner oppdrag gjennom denne ordningen. Gjennom samarbeid med blant andre Riksteatret, Brageteatret, Folkeakademier, Forsvaret, fylker, kommuner og skoler, spilte gruppen forestillinger over hele landet og skapte scenerom i grendehus, samfunnshus, kinoer, gymsaler, fengsler, militærleire og kulturhus. De produserte 15 forestillinger som ble spilt for over 320 000 personer, hovedsakelig barn og ungdom.

Drift
-----

Dans & Toner hadde høy aktivitet med både nye produksjoner hvert år, turneer med tidligere produksjoner og kurs. Dette ga arbeid til mange dansere og koreografer. De mottok driftstøtte fra Norsk Kulturråd i perioden 1994–1998 og fra blant annet Fond for utøvende kunstnere til å gjenoppta tidligere produksjoner. I 2019 endret Dans & Toner foretaksform fra stiftelse til fri gruppe. I dag driver de kursvirksomhet og kunstnerisk utviklingsarbeid.

Nominasjoner
------------

* Danseinformasjonens Ærespris (2021)
* Gulljerven, Beste tilbakemelding Norsk Scenekunstbruk (2019) og (2021)
* Gullsekken, DKS for forestillingen *Munch – en reise i dans, musikk & billedkunst* (2010)

Produksjoner
------------

### *How about that Mr B* (1985)

Bestillingsverk for Rikskonsertene 1985, nypremiere 1987. Det ble spilt 667 forestillinger for 68 749 barn i perioden 1985–1997.

**Medvirkende**

* Musiker/skuespiller/komposisjon: Peter Lodwick
* Danser/koreograf: Inger Rabben 1985–1987; Marit Krogeide 1987–1997

### *Dans for en klovn* (1989)

Fire forestillinger ble spilt på Black Box teater i Oslo i månedsskiftet juni/juli 1989. 

**Medvirkende**

* Musiker/komposisjon: Peter Lodwick
* Dansere: Marit Krogeide og Eric Viudes
* Koreografi: Ina Christel Johannessen, Benthe Waastad, Merete Lingjærde og Eric Viudes
* Tekst: Rudolf Nilsen, André Bjerke og Per Kristian Fagereng

### *Showtime* (1990)

Fremført på turne for blant annet Forsvaret.

**Medvirkende**

* Musiker/komposisjon: Peter Lodwick
* Danser/koreograf: Marit Krogeide
* Tekst: Inger Hagerup, Piet Hein m.fl

### *Mozart!* (1991)

Bestillingsverk for Rikskonsertene i 1991. Det ble spilt 221 forestillinger for 32 528 barn i perioden 1991–1995. Støttet av Norsk Kulturråd 1990, Norsk Kassettavgiftsfond 1991

**Medvirkende**

* Musiker/skuespiller/komposisjon: Peter Lodwick
* Danser/koreograf: Marit Krogeide

### *Dans for Deg* (1993)

Christer Tornell og Marit Krogeide i egen koreografi i forestillingen "Dans for Deg".  Foto: Peter Lodwick 
Bestillingsverk for Rikskonsertene i forbindelse med Dansens år 1993, nypremiere 1996 og 2001. Det ble spilt 403 forestillinger for 51 402 ungdommer i perioden 1993–2006. Produksjonen mottok støtte fra Kulturdepartementet og Norsk Kassettavgiftsfond i 1992, fra Fond for utøvende kunstnere i 1993, 1997, 2000, 2001 og 2002, fra Fond for Lyd og Bilde i 2001 og fikk driftsstøtte fra Norsk Kulturråd i 1996. Med i Norsk scenekunstbruk.

**Medvirkende**

* Musiker/komposisjon: Peter Lodwick
* Koreografi: Øyvind Jørgensen, Dinna Bjørn, Merete Lingjærde, Eric Viudes, Antonio Ferraz, Marit Krogeide, Terje Tjøme Mossige, Bjørnar Pedersen, Brynjar Bandlien
* Dansere: Eric Viudes, Marit Krogeide, Terje Tjøme Mossige, Bjørnar Pedersen, Brynjar Bandlien, Espen Kromvoll, Christer Tornell

### *Munch – en reise i ord, toner & bevegelse* (1994)

Det ble spilt 37 forestillinger for 7 430 ungdommer i perioden 1994–1996. Produksjonen fikk støtte fra Fond for utøvende kunstnere i 1994 og driftsstøtte fra Norsk Kulturråd i 1994.

**Medvirkende**

* Musiker/komposisjon: Peter Lodwick
* Koreografi: Lise Ferner, Toni Herlofson, Antonio Ferraz, Marit Krogeide
* Dansere: Antonio Ferraz, Marit Krogeide

### *Du og Jeg og Vi To* (1996)

Det ble spilt 794 forestillinger for 106 846 barn i perioden 1991–1995. Produksjonen mottok støtte fra Fond for Utøvende kunstnere i 1996, 2003, 2004 og 2006, fra Norsk Kassettavgiftsfond i 1995, fra Fond for lyd og bilde i 2003, og driftsstøtte fra Norsk Kulturråd i 1995. Med i Norsk Scenekunstbruk. Nypremiere 2003.

**Medvirkende**

* Musiker/skuespiller/komposisjon: Peter Lodwick
* Koreografi: Marit Krogeide, Christer Tornell, Thea Bay
* Danser: Marit Krogeide
* Stemme: Geir-Atle Johnsen

### *Impulser* (1997)

Vidar Hansen, Marit Krogeide og Peter Lodwick i Dans & Toners forestilling "Impulser".  Foto: Grim Evensen 
Det ble spilt 36 forestillinger for 6 405 ungdommer i perioden 1997–1998. Produksjonen mottok støtte fra Fond for utøvende kunstnere i 1997 og 1998, fra Norsk Kassettavgiftsfond i 1997 og driftsstøtte fra Norsk Kulturråd i 1997.

**Medvirkende**

* Musiker/komposisjon: Peter Lodwick
* Koreografi: Øyvind Jørgensen, Toni Herlofson, Merete Lingjærde, Jan de Miranda, Marit Krogeide
* Dansere: Vidar Hansen, Marit Krogeide

### *Visjoner* (1999)

Det ble spilt 17 forestillinger for 3 200 ungdommer. Produksjonen mottok støtte fra Norsk Kulturråd i 1998, og fra Fond for utøvende kunstnere i 1999.

**Medvirkende**

* Musiker/komposisjon: Peter Lodwick
* Koreografi: Tim Rushton, Lise Ferner, Katrine Bølstad, Merete Lingjærde, Antonio Ferraz, Marit Krogeide
* Dansere: Merete Vold, Kristian Alm, Marit Krogeide

### *Du og jeg og alle sammen* (2000)

Det ble spilt 6 forestillinger for 900 barn. Produksjonen mottok støtte fra Norsk Kulturråd i 2000.

**Medvirkende**

* Musiker/skuespiller/komposisjon: Peter Lodwick
* Danser/koreograf: Marit Krogeide

### *A Circle within a Spiral* (2003)

Christer Tornell og Marit Krogeide i egen koreografi i forestillingen "Munch – en reise i dans, musikk & billedkunst". Foto: Peter Lodwick 
Det ble spilt 6 forestillinger for 776 ungdommer. Produksjonen mottok støtte fra Norsk Kulturråd 2001, Fond for utøvende kunstnere 2002. Med i Norsk Scenekunstbruk.

**Medvirkende**

* Musiker/komposisjon: Peter Lodwick
* Koreografi: Lise Ferner, Hege Tvedt, Terje Tjøme Mossige
* Dansere: Guro Rimeslåtten, Christer Tornell, Nina Braathen

### *Munch – en reise i dans, musikk & billedkunst* (2005)

Det ble spilt 411 forestillinger for 43 680 ungdom i perioden 2005–2010. Produksjonen mottok støtte fra Fond for utøvende kunstnere i 2004, 2005 og 2007, og fra Danse- og teatersentrum i 2005. Med i Norsk scenekunstbruk.

**Medvirkende**

* Musiker/komposisjon: Peter Lodwick
* Dansere/koreografer: Philip Olsen, Christer Tornell, Marit Krogeide
* Stemme: Geir-Atle Johnsen
* Medprodusent: Christer Tornell

### *Twisted* (2008)

Christer Tornell og Marit Krogeide i egen koreografi i forestillingen "Twisted".  Foto: Peter Lodwick 
Det ble spilt 70 forestillingerer for 6 909 barn i perioden 2008–2013. Produksjonen mottok støtte fra Norsk Kulturråd i 2006, og fra Fond for utøvende kunstnere i 2006, 2009 og 2012. Med i Norsk scenekunstbruk.

**Medvirkende**

* Musiker/komposisjon: Peter Lodwick
* Dansere/ koreografer: Christer Tornell, Marit Krogeide
* Filmkunst: André Austvoll
* Medprodusent: Christer Tornell

### *Dikt i Piano* (2009)

Det ble spilt 8 forestillinger for 500 voksne i perioden 2011–2015. Produksjonen mottok støtte fra Fond for utøvende kunstnere i 2009.

Silje Michaela Kvalheim og Peter Lodwick i deres improforestilling "PS". Foto: Marit Krogeide 
**Medvirkende**

* Musiker/komposisjon: Peter Lodwick
* Tekst/fremførelse: Liv Bjørgum

### *PS* (2011)

Det ble spilt 3 forestillinger for 250 voksne i perioden 2011–2012. Produksjonen mottok støtte fra Fond for utøvende kunstnere i 2011 og 2012.

**Medvirkende**

* Musiker/komposisjon: Peter Lodwick
* Danser/koreograf: Silje Michaela Kvalheim

### Referanser

1. ↑  «Brobyggere». Scenewebarkivet. Besøkt 15.12.2021.
2. ↑  «Norsk Scenekunstbruk». Besøkt 15.12.2021.
3. ↑  «Gulljerven». Besøkt 3.04.2022.
4. ↑  «Dansesuksess i gymsal». Laagendalsposten. 13. september 1995. Besøkt 1. november 2022.
5. ↑  «Det er best å være venner». Moss Avis. 12. november 1998. Besøkt 1. november 2022.
6. ↑  «Imponerende "Impulser" inspirerte». Moss Avis. 28. april 1998. Besøkt 15. desember 2021.
7. ↑  «Munch til musikk og dans». *Gjengangeren*. 25. april 2006. Besøkt 1. november 2022.

Eksterne lenker
---------------

* (no) Offisielt nettsted Rediger på Wikidata
* Dans & Toner i Scenewebarkivet

|  |  |
| --- | --- |
| Oppslagsverk/autoritetsdata | BIBSYS **·** VIAF
 |